b'\n_START_ARTICLE_\nNinni Anker-Hansen\n_START_SECTION_\nKarakterhistorie\n_START_PARAGRAPH_\nNinni kom inn i Anker-Hansen familien som eskortepike, men har ogs\xc3\xa5 en fortid med Georgs s\xc3\xb8nn, Jens-August Anker-Hansen, som hun traff p\xc3\xa5 en ferietur til Kos. Hun ble gravid, men tok abort. Ninni kommer fra en turbulent bakgrunn med en far som er d\xc3\xb8d, en mor som er alkoholiker og en bror, Svein, som har sittet mye i fengsel. _NEWLINE_Ninni forelsker seg i Georg og, til store protester fra resten av Anker-Hansen familien, gifter hun seg med Georg Anker-Hansen. Lykken er kortvarig, for Georg d\xc3\xb8r snart av kreft. En m\xc3\xa5ned etter at Georg er d\xc3\xb8d finner Ninni ut at hun er gravid, men hun vet ikke hvem som er faren. Hun har nemlig hatt en one-night stand med Jens August, natten etter begravelsen, og hun hadde en tr\xc3\xb8steseanse med Rolv, til tross for at Georg ogs\xc3\xa5 selvf\xc3\xb8lgelig kan v\xc3\xa6re faren. Men Jens August f\xc3\xa5r vite at han er faren og f\xc3\xa5r sjokk. Sjokket blir ikke mindre for Rolv, som lenge trodde at han var faren. _NEWLINE_Ninni jobbet som konsernleder ved siden av og ledet hotellet, hun har tatt inn sin bror Svein i ledelsen \xe2\x80\x93 til manges fortvilelse. Mange husker ogs\xc3\xa5 at Ninni nesten ble drept i en trafikkulykke p\xc3\xa5 vei hjem fra sykehuset med Goggen. Hun ble liggende i koma i ett \xc3\xa5r, og v\xc3\xa5knet plutselig \xe2\x80\x93 intetanende om alt som har skjedd mens hun var borte. _NEWLINE_For det hadde faktisk skjedd mye mens Ninni l\xc3\xa5 i koma. Kj\xc3\xa6resten Rolv Espevoll hadde et forhold til Julie, konsernet gikk nesten konkurs, Astrid ble dyttet ned hotelltrappen, og personalet ble rammet av en tragisk bussulykke. P\xc3\xa5 toppen av det hele dukket Hugo opp etter \xc3\xa5 ha forsvunnet for nesten 40 \xc3\xa5r siden. _NEWLINE_Ninni og Jens August fant tilbake til hverandre \xe2\x80\x93 trodde i hvert fall Ninni. Hun ble lurt trill rundt, for planen til Jens August var nemlig \xc3\xa5 f\xc3\xa5 henne ut av konsernet. Jens August fikk Georgs testamente forfalsket \xe2\x80\x93 dermed var f\xc3\xb8lgene at Ninni mistet r\xc3\xa5deretten over konsernet ved \xc3\xa5 gifte seg med ham. _NEWLINE_Ninni sitter for tiden i fengsel, etter \xc3\xa5 ha skutt Jens August og Arne Marcussen p\xc3\xa5 maskeradeballet._NEWLINE_Sommeren 2015 kommer Ninni ut fra fengselet.'